cyanic-selkie/wikianc huggingface dataset:
Էրվին Ռոմել
Միջպատերազմական շրջան
Ռոմելը մնաց 124-րդ ստորաբաժանումում մինչև 1920 թվականի հոկտեմբերը։ Ստորաբաժանումը ներքաշվեց տարբեր քաղաքացիական խռովություններում, որոնք տեղի ունեցան Գերմանիայում այս ժամանակ։ Այնուամենայնիվ հավանաբար Ռոմեկը խուսափել է զենքի կիրառումը այս գործողություններում։ 1919 թվականին նրան արագորեն ուղարկեցին Ֆրիդրիխշաֆենի Կոնստանս լիճ, որտեղ նա հրաման ստացավ կարգ ու կանոն հաստատել 32-րդ պահպանողական գումարտակում, որում հայտնվել էին ապստամբ և կոմունիստամետ նավաստիներ։ Նա որոշեց հարձակում իրագործել գործել Լինդաու քաղաքի մոտ, որը նվաճել էին հեղափոխական կոմունիստները ։ Մինչ այդ Ռոմել փորձեց բանակցություններ վարել քաղաքի խորհրդի հետ, որպեսզի քաղաքը վերադարձվի օրինական կառավարությանը։ Սրան հաջորդեց Շվիբեշ-Գմյունդի պաշտպանությունը, նորից առանց արյուն թափելու։ Դրանից հետո նա ուղարկվեց Ռուր, որտեղ բանակը պետք է ճնշել մնացած ապստամբներին։
Ըստ պատմաբանների այս ժամանակաշրջանը մեծ ազդեցություն ունեցավ Ռոմելի վրա, ով կարծում էր, որ հանրապետությունում արյունահեղության կազմակերպիչները ցանկանում էին Գերմանիան դարձնել սոցիալիստական պետություն։ Այստեղ նրա մտածողությունը նման էր Հիտլերին։ Ռոմելի նման Հիտլերը նույնպես խրամատային պատերազմին դեմ էր և մասնակցեց Բավարիայի Առաջին և Երկրորդ խորհրդային հանրապետությունների ճնշմանը։ Երկուսն էլ հավատում էին Թիկունքից դաշույնի հարվածի առասպելին։
1920 թվականի հոկտեմբերի 1-ին Ռոմելը նշանակվեց Շտուտգարտի 13-րդ հետևակային դասակի հրամանատար, որը նա զբաղեցրեց հաջորդ ինը տարիներին։ Դրանից հետո նա նշանակվեց Դրեզդենի հետևակային դպրոցում դասավանդող, որտեղ մնաց 1929 թվականից 1933 թվականներին և այս ընթացքում նա ստացավ մայորի կոչում 1932 թվականի ապրիլին։ Մինչ նա Դրեզդենում էր, նա գրեց հետևակի ուսուցողական ձեռնարկ և հրատարակեց 1934 թվականին։ 1933 թվականի հոկտեմբերին նրաննորհվեց լեյտենանտ գնդապետի կորում և տրվեց Եգեր գումարտակի հրամանատարի պաշտոնը, որը տեղակայված էր Գոսլարում։ Այստեղ նա առաջին անգամ հանդիպեց Հիտլերի հետ, ով զննում էր նրա զինվորներին 1934 թվականի սեպտեմբերի 30-ին։ 1935 թվականի սեպտեմբերին Ռոմելը տեղափոխվեց Պոստդամի Պատերազմական ակադեմիա, որպես դասավանդող, որտեղ մնաց երեք տարի։ Նրա գիրքը (Հետևակի գրոհներ) ցույց էր տալիս նրա փորձը պատերազմի ժամանակ, որը հրատարակվեց 1937 թվականին։ Այն դարձավ բեստսելեր, որը ըստ Շեկի հետագայում մեծ ազդեցության աշխարհի բանակների վրա ։ Ադոլֆ Հիտլերը այն մարդկանց շարքում էր, ով գնեց այդ գիրքը։
Լսելով Ռոմելի աճող հեղինակության մասին որպես գերազանց ռազմական ուսուցող` 1937 թվականի փետրվարին Հիտլերը նրան նշանակեց Պատերքազմի նախարարության սպա Հիտլերյուգենդում, որպես ռազմագիտության դասավանդող։ Այստեղ նա բախվեց Հիտլերյուգենդի ղեկավար Բալդուր ֆոն Շիրախի հետ։ Փորձելով արդարացնել իր վրա դրված հույսերը Պատերազմի նխարարի կողմից` Ռոմելը նախաձեռնեց երկու անգամ բարձրացնել Հիտլերյուգենդի զինվորական պատրաստվածությունը` հանելով նրան Նացիստական կուսակցության վերահսկողությունից։ Սա դեմ էր Շիրախի ցանկություններին։ Շիրախը ուղղակի բողոքեց Հիտլերին և Ռոմելին լուռ հեռացրին նախագծից 1938 թվականին։ Ռոմելին շնորհվեց գնդապետի կոչում 1937 թվականի օգոստոսի 1-ին և 1938 թվականին Ռոմելը նշանակվեց Վիներ Նոյշտադտի Թերեզիյան զինվորական ակադեմիայի կոմենդանտ։ 1938 թվականի հոկտեմբերին Հիտլերի հատուկ կարգադրությամբ Ռոմելին առաջարկվեց Ֆյուրերին ուղեկցող բրիգադի երկրորդ հրամանատար։ Այս ստորաբաժանումն ուղեկցում էր Հիտլերին, երբ նա ճամփորդում էր Գերմանիայից դուրս։ Այս ընթացքում Ռոմելը մեծացրեց իր հետաքրքրությունը ինժեներության և մեխանիկայի ոլորտում` ուսանելով դրա մասին ներքին օգտագործման տեխնիկայի վրա։
Լեհաստան 1939
1939 թվականի օգոստոսի 23-ին Ռոմելին շնորհվեց գեներալ մայորի կոչում և նշանակվեց Ֆյուրերին ուղեկցող բրիգադի հրամանատար ու խնդիր էր դրված ուղեկցել Հիտլերին և նրա անձնակազմին Լեհաստան ներխուժման ժամանակ, ինչը սկսվեց սեպտեմբերի 1-ին։ Ըստ Ռեմիի, Ռոմելի անձնական նամակներից պարզ էր, որ նա չի հասկացել Հիտլերի իրական բնավորությունը և պլանները, քանի որ նա ներխուժումից առաջ Գլայվիցի պատահարից (կեղծ դրոշով գործողություն, որով Հիտլերը ցանկանում էր արդարացնել ներխուժումը) հետո արագորեն փորձել է Հիտլերին համոզել հաշտության քննարկումներ սկսել, ինչին Հիտլերը պատասխանել է, որ «ռումբերին պետք է պատսխանել ռումբերով»։ Հիտլերը անձնական հետաքրքրություն ուներ արշավանքի ժամանակ` հաճախ տեղափոխվելով շատ մոտ ռազմաճակատին հրամանատարական շտաբի գնացքով։ Ռոմելը ներկա էր Հիտլերի ամենօրյա պատերազմական քննարկումներին և հետևում էր նրան ամենուրեք` առաջին ձեռքից իմանալով տանկերի և այլ մոտոհրաձիգային միավորումների օգտագործման մասին։ Սեպտեմբերի 26-ին Ռոմելը վերադարձավ Բեռլին և տեղակայվեց իր ստորաբաժանման Ռայխկոնցելարիայի նոր մասնաշենքում։ Ռոմելը արագորեն վերադարձավ Վարշավա հոկտեմբերի 5-ին, որպեսզի կազմակերպի հաղթական շքերթը։
Տանկային դիվիզիայի հրամանատար
Լեհաստանի արշավանքից հետո Ռոմելը սկսեց աշխատել գերմանական տանկային դիվիզիաներից մեկը գլխավորելու ուղղությամբ, որոնք այդ պահին տասն էին։ Ռոմելը հաջող մանևրել էր Առաջին համաշխարհային պատերազմում, ինչը հրաշալի կանցներ նաև տանկային զորամիավորումների դեպքում։ Նա ստացավ գեներալի կոչում Հիտլերի կողմից` առաջ անցնելով շատ ավագ սպաներից։ Սկզբում Ռոմելին առաջարկվեց գլխավորել լեռնային դիվիզիաներից մեկը։
Գնալով զինվորական կանոնադրության դեմ, այս առաջխաղացումը Ռոմելին տվեց Հիտլերի սիրեցյալ հրամանատարներից մեկի հեղինակություն, չնայած հետագայում նրան մեղադրեցին սեփական շահի համար գործոլու և քաղաքական նկրտումների համար։ 7-րդ տանկային դիվիզիան վերջերս էր համալրվել 218 տանկերով երեք գումարտակներով, երկու հրաձգային դասակներով, մեկ մոտոհրաձգային գումարտակով և մեկ հակատանկային գումարտակով։ Ընդունելով դիվիզիայի հրամանատարությունը 1940 թվականի փետրվարի 10-ին` Ռոմելը արագորեն սկսեց վարժեցնել մանևրելու գործընթացը։
Ներխուժում Նիդերլանդներ, Բելգիա և Ֆրանսիա
Ներխուժումը սկսվեց 1940 թվականի մայիսի 10-ին։ Երրորդ օրը Ռոմելը և նրա դիվիզիան 5-րդ տանկային դիվիզիայի դասակի հետ հասան Մաաս գետ, որտեղ գտան նույն օրը հասած Գուդերյանի ու Ռեյնհարդի բրիգադներին ։ Ռոմելն ակտիվ էր առաջնագծումը՝ ուղղակի նախաձեռնելով գետանցումը, ինչը սկզբում անհաջող էր, քանի որ ֆրանսիացիները կրակի տակ էին պահում գետի մյուս ափը։ Ռոմելն օգտագործեց տանկերը հակակրակ բացելու համար և կրակից մեծ ծուխ բարձրացավ։ Նա ուղարկեց հետևակին անցնելու գետը նավակներով, որոնք պետք է պաշտպանեին 5-րդ տանկային դիվիզիայի գետանցումը՝ անձամբ վերցրեց թեթև գնդացիր, նա անցավ գենտ ինքնուրույն՝ օգնելով մյուս զինվորներին։ Մայիսի 16-ին Ռոմելը հասավ Ավեն և շարվեց դեպի Կատե։ Այդ գիշեր ֆրանսիական II բանակային կոպուսը հանկարծակի եկավ և 10,000 զինվորական գերի ընկան։ Բարձր հրամանատարությունը և Հիտլերն անձամբ շատ բարկացած էին նրա անզսպվածությամբ, չնայած նրան պարգևատրեցին Ասպետական խաչով։ Ռոմելի հաջողությունները և նոր հնարավորությունները ողջունվեցին մի քանի գեներալների կողմից, սակայն քննադատվեցին մյուսների կողմից։
Արրասի ճակատամարտ
Մայիսի 20-ին Ռոմելը հասավ Արրաս։ Գերենալ Հերման Հոթը հրաման ուղարկեց, որ քաղաքը պետք է շրջանցել՝ թողնելով բրիտանական գարնիզոնին մեկուսացած։ Ռոմելը հրամայեց 5-րդ տանկային դիվիզիային շարժվել արևմուտք, իսկ 7-րդ տանկային դիվիզիային՝ արևելք, որին աջակցում էր «Տոտենկոպֆ» ՍՍ դիվիզիան։ Հաջորդ օրը բրիտանացիները հակահարձակման անցան՝ հանդիպելով «Տոտենկոպֆ» ՍՍ դիվիզիային երկու հետևակային գումարտակով, որոնց աջակցում էին Matilda Mk I և Matilda II տանկերը։ Գերմանական 37մմ հակատանկային թնդանոթները անարդյունավետ գտնվեցին ընդդեմ բրիտանական տանկերի։ Օգնության կանչվեցին 25-րդ տանկային գնդի 88 մմ հակաօդային թնդանոթները և բրիտանացիները ստիպված նահանջեցին։
Մայիսի 24-ին Ֆելդմարշալ Գերդ ֆոն Ռունդշտադտը և Ֆելդմարշալ ֆոն Կլյուգեն թողարկեցին դադարի հրաման, որը արժանացավ Հիտլերի հավանությանը ։ Այս որոշման պատճառը մինչ այժմ քննարմկան առարկա է։ Դադարի հրամանը չեղարկվեց մայիսի 26-ին։ 7-րդ տանկային դիվիզիան շարունակեց առաջխաղացումը՝ հասնելով Լիլ մայիսի 27-ին։ Գրոհի համար Հոթը Ռոմելի ենթակայության տակ դրեց 5-րդ տանկային դիվիզիայի տանկային բրիգադը։ Լիլի պաշարումը շարունակվեց մինչև մայիսի 31-ը, երբ Ֆրանսիական 40,000 գարնիզոնը հանձնվեց։ 7-րդ տանկային դիվիզիային տրվեց վեցնօրյա հանգիստ, որի ընթացքում Ռոմելը մեկնեց Բեռլին Հիտլերի հետ հանդիպման։ Նա միակ դիվիզիայի հրամանատարն էր, ով մասնակցեց Ֆրանսիա ներխուժման երկրորդ փուլի քննարկմանը։ Այդ ընթացքում ավարտվեց Դանկիրկի տարհանումը։ Դաշնակիցների ավելի քան 338,000 զինվոր տարհանվեցին Լա Մանշով՝ թողնելով որենց ծանր ռազմական տեխնիկան և զենքը։
Կռիվ Լա Մանշի համար
Ռոմելը վերսկսեց իր առաջխաղացումը հունիսի 5-ին, անցավ Սեն գետը, որպեսզի պաշտպանի Ռուանի մոտակա կամուրջները։ Անցնելով 100կմ երկու օրում, նրա դիվիզիան հասավ Ռուան և գտավ այն պաշտպանված երեք ֆրանսիական տանկով, որոնք շարքից հանեցին մեծ թվով գերմանական տանկեր նվաճվելուց առաջ։ Այս ամենից զայրացած գերմանացի զինվորականները արգելեցին հրշեջների մուտքը այրվող թաղամասեր, ինչի պատճառով հին մայրաքաղաքի պատմական հուշարձաններից շատերը այրվեցին ։ Ընտ Դեյվիդ Ֆրեսերի, Ռոմելը հրամայել էր գերմանական հրետանուն հրետակոծել քաղաքը, որպես ուժի ցուցադրություն ։ Ըստ ականատեսների, Ռուանի ծուխը հասել էր մինչև Փարիզ ։ Դանիել Ալլեն Բատլերը նշել էր, որ քաղաքի կամուրջները արդեն ավերված էին։ Պատմաբանները նշում են, որ քաղաքի անկումից հետո սևամորթ բնակչությունը և զինվորները սպանվեցին հունիսի 9-ին, առանց նշելու հանցագործության պատճառը  ։ Մեծ թվով սևամորթ խաղաղ բնակիչնեչ և բանտարկյաներ զանգվածային սպանության ենթարկվեցին, նրանց թիվը հաշվվում է 100-ին մոտ ։ Ըստ Բատլերի և Շուվոլտերի, Ռաունը նվաճել է 5-րդ տանկային դիվիան և Ռոմելը հարձակվել է Լա Մանշի կողմիեց։ Հունիսի 10-ին Ռոմելը հասավ ծովափին Դիեպի մոտ՝ ուղարկելով Հոթին գրություն «Bin an der Küste» կամ «Ես ծովափին եմ»։ Հունիսի 17-ին 7-րդ տանկային դիվիզիային հրամայվեց հարձակվել Շերբուրի ուղղությամբ, որտեղ այլ բրիտանացիներ էին տարհանվում։ Դիվիզիան անցավ 240 կմ 24 ժամում և երկու օր հրետակոծությունից ֆրանսիական պահակախումբը հանձնվեց հունիսի 19-ին։ Արագությունը և անակնկալները համարվեցին մեծ ձեռքբերումներ թշնամու և Գերմանիայի բարրձրագույն հրամանատարությամ կողմից և 7-րդ տանկայինը ստացավ Gespensterdivision (Տեսիլքային դիվիզիա) մականունը։
Ֆրանսիայի հետ զինադադարից հետո, որը ստորագրվեց հունիսի 22-ին, դիվիզիան անցավ պահեստազոր՝ սկզբում ուղարկվելով Սոմ, որից հետո Բորդո պատրաստվելու Unternehmen Seelöwe-ին (Ծովառյուծի ռազմագործողություն), Բրիտանիա ներխուժելուն։ Այս ներխուժումը հետագայում չեղարկվեց, քանի որ Գերմանիան չկարողացավ առավելության հասնել օդում և ջրում։
Ծանոթագրություններ
Կատեգորիա:Նացիստական Գերմանիայի ֆելդմարշալներ Կատեգորիա:Ինքնասպանության դրդվածներ Կատեգորիա:Գերմանացի գեներալներ Կատեգորիա:Կեղծանուններ
(9776) 1993 VL3
(9776) , աստերոիդ աստերոիդների հիմնական գոտում։ Հայտնաբերվել է 1993 թվականի նոյեմբերի 11-ին Սեյձի Ուեդայի և Հիրոսի Կանեդայի կողմից Կուշիրոյում ։
Միջին հեռավորությունը Արեգակից կազմում է 2,906491 ա. մ., առավելագույնը մոտենում է 2,8415 ա. մ. հեռավորության վրա և հեռանում 2,9715 ա. մ. ։ Արեգակի շուրջ մեկ ամբողջական պտույտ է կատարում 1809,89 երկրային օրվա ընթացքում, իր ուղեծրով շարժվելով միջինում 0,198907 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,38° անկյուն։
Արտաքին հղումներ
Կատեգորիա:1993 թվականին հայտնաբերված աստղագիտական մարմիններ Կատեգորիա:Սեյձի Ուեդայի կողմից հայտնաբերված աստերոիդներ Կատեգորիա:Հիրոսի Կանեդայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Չեչենների և ինգուշների տեղահանում
Չեչենների և ինգուշների տեղահանում, հայտնի է նաև որպես Աարդախ (Операция «Чечевица», «Ոսպ» գործողություն, До́хадар, Ардахар, Махках дахар  , «վտարում, ոչնչացում»), Երկրորդ համաշխարհային պատերազմի ընթացքում՝ 1944 թվականի փետրվարի 23-ին խորհրդային իշխանությունների իրականացրած Հյուսիսային Կովկասից չեչեն և ինգուշ ժողովուրդների զանգվածային բռնի տեղահանում Կենտրոնկան Ասիա։ Չեչնիայում 1940-1944 թվականների ապստամբությանը նախորդող տեղահանումը իրականացվել է ՆԳԺԿ ղեկավար Լավրենտի Բերիայի հրամանով՝ ԽՍՀՄ ղեկավար Իոսիֆ Ստալինի հաստատումից հետո, մաս հանդիսանալով բռնի տեղահանման և բնակչության տեղափոխման խորհրդային ծրագրերի, որոնց 1930-1950-ականների ընթացքում ենթարկվել են Խորհրդային Միության միլիոնավոր մարդիկ։
Տեղահանումը պատրաստված էր առնվազն 1943 թվականի հոկտեմբերից։ Գործողությանը մասնակցել է ԽՍՀՄ տարբեր տարածքներից 19 000 սպաներ և ՆԳԺԿ 100 000 զինվորներ։ Տեղահանվել են չեչեն և ինգուշ ժողովուրդներն ամբողջությամբ և կազմալուծվել է Չեչենա-Ինգուշական խորհրդային սոցիալիստական ինքնավար հանրապետությունը։ Զանգվածային արտաքսումը հեռու գնացող և աղետալի ժողովրդագրական հետևանքներ է ունեցել․ տեղահանված 496 000 չեչեններից և ինգուշներից առնվազն մեկ քառորդ մասը զոհվել է։ Ընդհանուր առմամբ, արխիվային տվյալները ցույց են տալիս, որ հարյուր հազարից ավել մարդիկ մահացել են շուրջկալության և անմիջապես տեղափոխման, Ղազախական և Ղրղզական ԽՍՀ-ում իրենց կյանքի առաջին տարիների ժամանակ, ինչպես նաև ՌԽՖՍՀ-ում, որտեղ շատերը պահվում էին աշխատանքային ճամբարներում։ Այդ գործընթացի ողջ ընթացքում տեղահանվածները գտնվում էին ՆԳԺԿ ծառայողների վարչական վերահսկողության տակ։
Արտաքին հղումներ
Կատեգորիա:1944 ԽՍՀՄ-ում Կատեգորիա:Էթնիկ զտումներ Եվրոպայում Կատեգորիա:Բնակչության բռնի տեղափոխում ԽՍՀՄ-ում Կատեգորիա:Ռուս-չեչենական հակամարտություն Կատեգորիա:Հալածանքներ ԽՍՀՄ-ում Կատեգորիա:Ռուսական հատուկ նշանակության զորքերի գործողություններ Կատեգորիա:Զանգվածային սպանություններ Ասիայում Կատեգորիա:Մարդկության դեմ ուղղված հանցագործություններ Կատեգորիա:Ցեղասպանություն
«Չեռնոբիլ» ազգային թանգարան
«Չեռնոբիլ» ազգային թանգարան (Національний музей «Чорно́биль»), թանգարան Կիևում՝ նվիրված Չեռնոբիլյան վթարին։
Թանգարանը բացվել է 1992 թվականի ապրիլի 26-ին Պոդոլսկի հրշեջ կայանի տարածքում (1980-ականներին այստեղ և հարևան շենքում տեղակայված էր Կիևի տարածաշրջանային հրշեջ վարչությունը, որը իր վրա էր վերցրել Չեռնոբիլի ատոմակայանի կրակը մարելու բեռը)։
Ցուցահանդեսում կա մոտ 7000 ցուցանմուշ` գաղտնազերծված փաստաթղթեր, քարտեզներ, լուսանկարներ, Պոլեսիեի ժողովրդական ճարտարապետության հուշարձաններ, որոնք հավաքվել են թանգարանի արշավախմբերի կողմից Չեռնոբիլի մեկուսացման գոտուց։ Այստեղ հանարվոր է տեսնել եզակի տեսանյութեր աղետի և դրա հետևանքների մասին՝ օգտագործելով «Չեռնոբիլի ԱԷԿ-ը վթարի առաջ, ընթացքում և հետո» եռամաս դիորաման, Չեռնոբիլի ատոմակայանի գործող մոդելը, որն ընդլայնում է թանգարանի ժամանակագրական և թեմատիկ շրջանակը, բարձրացնում է ցուցադրության հուսալիությունը։ Թանգարանը բաց է 10:00-ից մինչև 18:00-ն :
Թանգարանի հարևանությամբ տեղադրված է «Ապագայի հույս» քանդակագործական կոմպոզիցիան։
Թանգարանը հիմնադրվել և աջակցվում է Ուկրաինայի կառավարության և Կիևի տեղական ինքնակառավարման մարմինների կողմից։ Մասնավոր և արտասահմանյան նվիրատվությունները նույնպես սովորական են։ Մասնավորապես, թանգարանը ֆինանսավորում է ստացել Ճապոնիայի կառավարության կողմից ։
Արտաքին հղումներ
Կատեգորիա:1992 հիմնադրված թանգարաններ Կատեգորիա:Չեռնոբիլի ատոմակայանի վթար
Ծիծանց
Տես նաև
Կատեգորիա:Արևմտյան Հայաստանի գյուղեր
Իդա Ադամյանց
Իդա (Անահիտ) Ադամյանց (Ida Adamoff, ), հայ առաջին պրոֆեսիոնալ թենիսիստուհին։ Իդա Վարդանի Ադամյանցը (Ադամովա)` հայազգի առաջին պրոֆեսիոնալ թենիսիստուհին է, որը մասնակցել է միջազգային պաշտոնական մրցաշարերին, այդ թվում նաև հանրահայտ Ուիմբլդոնի մրցաշարին և Ֆրանսիայի թենիսի բաց առաջնությանը։
Կենսագրություն
Իդա Ադամյանցը ծնվել է պետական ծառայող Վարդան Ադամյանցի ընտանիքում։ Բոլշևիկյան հեղաշրջումից հետո, 1918 թվականին մեծահարուստ Ադամյանցների գերդաստանը հեռանում է Ռուսաստանից և հաստատվում Փարիզի Պասսի արվարձանում։ 1926 թվականի գարնանը թենիսիստների մի փոքր խումբ, ժամանակին էլիտար համարվող «Սանկտ Պետերբուրգի մարզական խմբակի» անդամները, վարձակալում են երկու մարզադաշտ` «Մամեբի» ակումբի տարածքում, որը գտնվում էր Փարիզի Կուրբևուա արվարձանում, և շուտով Մեծ իշխան Դմիտրի Պավլովիչի գլխավորությամբ ստեղծում են այստեղ լաուն-թենիսի ակումբ։ Դա առաջին ռուսական թենիսի ակումբն էր ոչ միայն Փարիզում, այլև ողջ ռուսական սփյուռքում։ Իդա Ադամյանցը ևս հաճախում է այդ խմբակը։ Նա շատ արագ յուրացնում է թենիսի հմտությունները և 1928 թվականին դառնում արտերկրում Ռուսաստանի անդրանիկ առաջնության հաղթողը՝ եզրափակիչում պարտության մատնելով բազմափորձ Սոֆյա Պետրոկոկինոյին՝ անցյալում Մոսկվայի բազմակի չեմպիոնուհուն։ Երկու տարի անց արդեն Իդան հաղթում է Էվիան-լե-Բլեյնի ուժեղ մասնակիցներ ունեցող մրցաշարում՝ մենախաղում և խառը զուգախաղում, այնուհետև Մոնտե Կառլոյում նվաճում մինչև 21 տարեկան թենիսիստների Երիտասարդական գավաթը։ Դրանից հետո անհրաժեշտություն ծագեց փոխելու փախստականների համար նախատեսված իր նանսենյան անձնագիրը, քանզի դրանով չէր կարող Ֆրանսիայի սահմաններից դուրս մասնակցել միջազգային մրցումներին։
Տատռուսե
2011 թվականի տվյալներով գյուղում բնակվում էր 38 մարդ։
Իդա Ադամյանց
Կենսագրություն
1930-ականների սկզբից Իդա Ադամյանցը դասվում է արդեն Ֆրանսիայի լավագույն թենիսիստուհիների շարքին։ Այդ ժամանակահավածում Իդան մշտապես մասնակցել է բազմաթիվ եվրոպական երկրների բաց առաջնությունների։ Նրա ամենախոշոր նվաճումներն են հանդիսացել` 1929 և 1930 թթ. Իսպանիայի բաց առաջնության հաղթող, 1931 թվականին` Հոլանդիայի և Բեռլինի, 1932 թվականին` Իտալիայի և Ռումինիայի բաց առաջնությունների հաղթող։ Ուիմբլդոնի և Ռոլան Գարոսի՝ Ֆրանսիայի թենիսի բաց առաջնության մրցաշարերում, մենախաղում հասել է մինչև 3-րդ փուլ, Ռոլան Գարոսի զուգախաղերում մինչև եզրափակիչ։
Տատռուսե
Արտաքին հղումներ
Կատեգորիա:Էստոնիայի Լյաենե-Վիրումաա նահանգի Հալյալա շրջանի բնակավայրեր Կատեգորիա:Էստոնիայի գյուղեր
Իդա Ադամյանց
Կենսագրություն
1935 թվականին Իդա Ադամովան ամուսնանում է ֆրանսիացի գրող և հրապարակախոս Կլոդ Բուրդեի հետ և ունենում երեք զավակ՝ երկու որդի և մեկ դուստր ։ Իր մարզական կարիերան Ադամովան ավարտում է 1930-ականների վերջին, սակայն ակտիվ սպորտից չի հեռանում. հայտնի է, որ նա որոշ ժամանակ աշխատել է որպես մարզիչ։ Իդա Ադամյանց-Ադամովան մահացել է 1993 թվականին, 82 տարեկանում։ Թաղված է Փարիզում, Պասսիի գերեզմանատանը։
Դարկղա
Դարկղա (დარყა), գյուղ Վրաստանում։ Գտնվում է Իմերեթի մարզի Սաչխերեի շրջան‎‎ում ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 415 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Սաչխերեի շրջան‎‎
Ալֆոնսո Ավանեսյան
Ալֆոնսո Ավանեսյան, հայ նկարիչ։
Կենսագրություն
Ծնվել է Թեհրանում։ 1950 թվականից ապրում է Հռոմում։ 1954 թվականին ավարտել է տեղի Գեղարվեստի ակադեմիան։ 1956 թվականին մասնակցել է Վենետիկի Բիենալեին։
Ստեղծագործություններ
Ստեղծել է նուրբ քնարականությամբ և թախծոտ տրամադրությամբ տոգորված բնանկարներ՝ «Պատուհանից» (1965), «Ճանապարհ Ապուլիայում» (1972), «Մեծ ծառեր» (1972), «Ծովը Ապուլիայում» (1972)։
Ծանոթագրություններ
Կատեգորիա:Սփյուռքահայ նկարիչներ‎
(1883) Ռիմիտո
(1883) Ռիմիտո (Rimito), աստերոիդ աստերոիդների հիմնական գոտում։ Հայտնաբերվել է 1942 թվականի դեկտեմբերի 4-ին Իրյո Վյայսյալյայի կողմից Տուրկուում ։
Արտաքին հղումներ
Կատեգորիա:1942 թվականին հայտնաբերված աստղագիտական մարմիններ Կատեգորիա:Իրյո Վյայսյալյայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Կիրիլովո (գյուղ, Ուֆիմսկի շրջան)
Բնակչությունը 2009 թվականին գրանցված տվյալներով կազմում էր 753 մարդ։
Վիշև
Վիշև (Вишів), գյուղ Ուկրաինայի Ժիտոմիրի մարզի Մալինի շրջանում։
2001 թվականի տվյալներով Վիշև գյուղում բնակվում էր 179 մարդ։ Բնակավայրը զբաղեցնում է 1313 կմ² տարածք։ Բնակչության խտությունը կազմում էր 136,33 մարդ/կմ²։
Արտաքին հղումներ
Կատեգորիա:Ուկրաինայի Ժիտոմիրի մարզի Մալինի շրջանի բնակավայրեր Կատեգորիա:Ուկրաինայի գյուղեր Կատեգորիա:1611 թվականին հիմնադրված բնակավայրեր
Գունային ցուցանիշ
Գունային ցուցանիշ (ԳՑ, Farben index), արյան ֆիզիոլոգիական ցուցանիշ, որը ցույց է տալիս էրիթրոցիտների՝ հեմոգլոբինով հագեցման հարաբերական աստիճանը։ Գունային ցուցանիշի ներմուծումը կապված է այն հանգամանքով, որ սակավարյունությունների դեպքում էրիթրոցիտների և հեմոգլոբինի քանակները ոչ միշտ են համամասնորեն փոխվում։ Գունային ցուցանիշը համարժեք է միջազգայնորեն ընդունված մեկ այլ ցուցանիշի՝ հեմոգլոբինի միջին պարունակությունն էրիթրոցիտում (MSH, Mean Cell Hemoglobin)։ Վերջինս ավելի օբյեկտիվ ցուցանիշ է ։
Որոշումը
ԳՑ = (հետ.Hb/հետ. էրիթ. քանակ)/(16,7/5 մլն)
Ցուցանիշներ
Առողջ մարդկանց գունային ցուցանիշը տատանվում է 0,8-1,5-ի սահմաններում և ցույց է տալիս, որ էրիթրոցիտների գունավորումը հեմոգլոբինով բնականոն է։ Կլինիկայում կա գունային ցուցանիշի հիման վրա սակավարյունությունների դասակարգում։
Սուր արյունահոսությունների ժամանակ գունային ցուցանիշը մնում է բնականոն սահմաններում, քանի որ էրիթրոցիտների և հեմոգլոբինի քանակները համաչափ են պակասում։ Այդպիսի սակավարյունությունն անվանում են նորմոքրոմ։
Որոշ սակավարյունությունների ժամանակ հեմոգլոբինի քանակը ավելի շատ է պակասում, քան էրիթրոցիտների քանակը, որի հետևանքով գունային ցուցանիշը 1-ից փոքրանում է։ Նման սակավարյունության դեպքում էրիթրոցիտի գույնը սովորականից բաց է և այն կոչվում է թերգունային (հիպոքրոմ) սակավարյունություն։
Որոշ դեպքերում (օրինակ՝ վիտամին B12-ի անբավարարություն) էրիթրոցիտների քանակը հեմոգլոբինի համեմատությամբ ավելի շատ է պակասում և դրանք հեմոգլոբինով սովորականից մուգ են ներկվում։ Այս սակավարյունությունը անվանում են՝ գերգունային (հիպերքրոմ) սակավարյունություն։
Արտաքին հղումներ
Կատեգորիա:Արյուն Կատեգորիա:Արյունաբանություն
Բելլա Քոչարյան
Բելլա Լևոնի Քոչարյան, բժիշկ-մանրէաբան, հակահամաճարակաբան։
Հայաստանի երկրորդ նախագահ Ռոբերտ Քոչարյանի կինը։
Կենսագրություն
Բելլա Քոչարյանը ծնվել է Ստեփանակերտում։ 1978 թվականին ավարտել է Երևանի բժշկական ինստիտուտի սանիտարա-հիգիենիկ ֆակուլտետը։ Լեռնային Ղարաբաղի մարզային սանիտարա-հակահամաճարակային կայանում աշխատել է որպես բժիշկ-մանրէաբան, այնուհետև` բժիշկ հակահամաճարակաբան, եղել է մարզային սանիտարա-հակահամաճարակային կայանի գլխավոր բժշկի տեղակալ, 1991-1993 թվականներին՝ ՍՀԿ-ի համաճարակաբանության բաժնի վարիչը  ։
Հասարակական գործունեություն
Բելլա Քոչարյանը ոսկրածուծի տրանսպլանտացիայի դոնորների համահայկական ռեեստրի պատվավոր նախագահն է, 2006 թվականից՝ նաև Հայ օգնության ֆոնդի Երեխաների աջակցության կենտրոնի հոգաբարձուների խորհրդի պատվավոր նախագահ։
Ծանոթագրություններ
Կատեգորիա:Ստեփանակերտ քաղաքում ծնվածներ Կատեգորիա:Հայաստանի առաջին տիկնայք Կատեգորիա:Երևանի պետական բժշկական համալսարանի շրջանավարտներ Կատեգորիա:Հայ քաղաքական գործիչներ Կատեգորիա:Հայ բժիշկներ Կատեգորիա:Հայ համաճարակաբաններ Կատեգորիա:Հայ մանրէաբաններ
Ալեքսանդրովսկայա (Կրասնոդարի երկրամաս)
Ալեքսանդրովսկայա (Александровская), ստանիցա Ռուսաստանի Դաշնության Կրասնոդարի երկրամասի Կանևսկայայի շրջանի կազմում։
Արտաքին հղումներ
Կատեգորիա:Ռուսաստանի ստանիցաներ Կատեգորիա:Կրասնոդարի երկրամասի Կանևսկայայի շրջանի բնակավայրեր Կատեգորիա:1870 թվականին հիմնադրված բնակավայրեր
Իվաննա (ֆիլմ)
«Իվաննա» (Іванна), ռեժիսոր Վիկտոր Իվչենկոյի խորհրդային հակակրոնական գեղարվեստական ֆիլմը, որը նկարահանվել է Ա․ Դովժենկոյի անվան կինոստուդիայում 1959 թվականին։
Սյուժե
1940 թվականին Իվաննա Ստավնիչայան՝ հունակաթոլիկ հոգևորական Թեոդոզիայի դուստրը, ընդունվում է Լվովի համալսարան, որը բացվել է խորհրդային իշխանության հաստատումից հետո։ Սակայն ընդունող հանձնաժողովի քարտուղարը, որը գաղտնի ազգայնական է, աղջկան հայտարարում է, որ նրան չեն ընդունել «սոցիալական ծագման» պատճառով։ Իվաննան խորհրդային իշխանություններին մեղադրում է անարդարության մեջ, բայց իրականում նրա փեսացուն՝ մոլեռանդ կաթոլիկ Ռոման Գերետան է թաքցրել համալսարանից եկած ուսման կանչվելու վերաբերյալ ճշարտությունը։ Վշտացած Իվաննան օգնություն է խնդրում Ուկրաինայի ունիատների եկեղեցու ղեկավար Անդրեյ Շեպտիցկիից, և վերջինս Իվաննային խորհուրդ է տալիս գնալ վանք։
Սկսվում է Հայրենական մեծ պատերազմը, գերմանացիները մտնում են Լվով։ Իվաննան տեսնում է, թե ինչպես են եկեղեցու սպասավորները համագործակցում օկուպանտների հետ, օրհնում են հաշվեհարդարները պարտիզանների, հրեաների և խաղաղ բնակիչների հետ։ Իվաննայի ընկերուհին՝ Ջուլիան, աղջկան տանում է պարտիզանների մոտ։ Իվաննան միանում է նրանց ջոկատին սակայն ունիատները իմանում են այդ մասին և ամեն գնով փորձում բռնել երիտասարդ պարտիզանուհուն։ Իվաննայի կյանքն ավարտվում է ողբերգականորեն․ գերմանացի զավթիչները ձերբակալում են նրան և դաժան կտտանքներից հետո մահապատժի ենթարկում։
Արտաքին հղումներ
Կատեգորիա:Խորհրդային ֆիլմեր Կատեգորիա:1959 ֆիլմեր Կատեգորիա:Ֆիլմեր Հայրենական մեծ պատերազմի մասին Կատեգորիա:Ռուսերեն ֆիլմեր Կատեգորիա:Խորհրդային սև-սպիտակ ֆիլմեր Կատեգորիա:Ֆիլմեր կրոնի մասին Կատեգորիա:Խորհրդային դրամա ֆիլմեր
You (երգ, Ռոբին Շերնբերգ)
«You» (հայերեն` Դու), շվեդացի երգիչ Ռոբին Շերնբերգի երգն է, որով ներկայացրել է Շվեդիան Եվրատեսիլ 2013 երգի մրցույթում ։ Երգի խոսքերի և երաժշտության հեղինակներեն են Ռոբին Շերնբերգը, Լիննեա Դեբը, Ջոն Դեբը և Յոակիմ Հարեսթադ Հաուկասը։
Եվրատեսիլ երգի մրցույթ
Ռոբին Շերնբերգն այս երգով 2013 թվականի մարտի 9-ին հաղթել է Եվրատեսիլի շվեդիայի ազգային եզրափակչում և հնարավորություն ստացել ներկայացնելու Շվեդիան Եվրատեսիլ 2013 երգի մրցույթում։
Քանի որ Շվեդիան հաղթել էր Եվրատեսիլ 2012 երգի մրցույթում, Ռոբինը, չմասնակցելով կիսաեզրափակիչ փուլին, միանգամից հանդես եկավ եզրափակիչ փուլում։ Նա եզրափակչում հանդես եկավ 16-րդ համարի ներքո և զբաղեցրեց 14-րդ հորիզոնականը 62 միավորով։
Արտաքին հղումներ
Կատեգորիա:Եվրատեսիլ 2013 երգի մրցույթի երգեր Կատեգորիա:2013 սինգլներ Կատեգորիա:2013 երգեր
Ամասի Մարտիրոսյան
Կենսագրություն
Ամասի Մարտիրոսյանը ծնվել է 1897 թվականին Երևանում։ 1916 թվականին ավարտել է Առևտրական ուսումնարանը։ 1918-1920 թվականներին մասնակցել է քաղաքացիական պատերազմին ։ 1922 թվականից նկարահանվել է Թբիլիսիի կինոստուդիայում, այնուհետև աշխատել է Երևան կինոստուդիայում որպես դերասան և ռեժիսորի օգնական։ 1924 թվականին ավարտել է Վրաստանի «Պետկինոարդին» կից ստուդիան։ 1930 թվականից աշխատել է որպես Հայֆիլմ կինոստուդիայի ռեժիսոր, նկարահանել է շուրջ 15 վավերագրական ֆիլմ։ Աշխատել է ֆիլմերի՝ հայերեն լեզվով կրկնօրինակման վրա ։
Սցենարիստ
{|
Արտաքին հղումներ
Կատեգորիա:Հայ դերասաններ Կատեգորիա:Հայ ռեժիսորներ Կատեգորիա:ՀԽՍՀ ժողովրդական արտիստներ Կատեգորիա:1897 ծնունդներ Կատեգորիա:Ապրիլի 18 ծնունդներ Կատեգորիա:Երևան քաղաքում ծնվածներ Կատեգորիա:1971 մահեր Կատեգորիա:Դեկտեմբերի 21 մահեր Կատեգորիա:Երևան քաղաքում մահացածներ Կատեգորիա:ՀԽՍՀ արվեստի վաստակավոր գործիչներ Կատեգորիա:20-րդ դարի դերասաններ Կատեգորիա:Հայ սցենարիստներ
Դե, սպասիր (թողարկում 16)
Նախապատմություն
Գայլը ծովափին պառկած կարդում է հեքիաթների գիրք՝ ընթացքում նկարելով բեղեր և մորուք գրքում պատկերված նապաստակին։ 40 °C ջերմաստիճանի պատճառով նա կորցնում է գիտակցությունը։ Ալիքներն ափ են նետում վաղուց կորած շիշ։ Ուշքի եկած գայլը բացում է շիշը, և նրանից դուրս է գալիս նապաստակը Ծերունի Խոտաբիչի հագուստով։ Գայլն ուզում է շշով խփել նապաստակին, բայց նրա կախարդանքով գայլը փոքրանում է ու ընկնում շշի մեջ։ Նապաստակը խցանով փակում է շիշն ու այն նետում ծովը, որտեղ գայլը գոռում է. «Դե՛, սպասիր»։
Հիմնական մաս
Շիշը, որի մեջ գայլն է, ընկնում է ծերունու («Ձկնորսի և ձկան մասին հեքիաթից») ուռկանը։ Ծերունին բաց է թողնում գայլին, և նա ծերունու խրճիթը վերածում է պալատի՝ արտասանելով հմայական խոսքեր Նապաստակ-Խոտաբիչի նման։ Շշմած ծերունին կարծում է, թե գայլը կախարդ է, բայց նա հեռանում է։ Այդ ժամանակ նրանց վերևով ցախավելով թռչում է Բաբա Յագան, իսկ ճանապարհով անցնող կառքից, որի կառապանը Կոշկավոր կատուն է, դուրս է նայում նապաստակը։ Գայլը քար է նետում կառքի հետևից, բայց այն դիպչում է Բաբա Յագային, որը ցած է ընկնում վթարված ինքնաթիռի նման ծուխ արձակելով։ Զայրացած կախարդին հանգստացնելու համար գայլը նրան է նվիրում իր գրիչը, և մինչ Բաբա Յագան ուրախանում է նվերի համար, գայլը նրա ցախավելով թռչում է նապաստակի հետևից։ Այդ ժամանակ կործանիչի նման գայլի վրա է հարձակվում Օձ Գարինիչը և կրակում կայծակներ իր պոչից, ինչից հետո գայլը շեղվում է ուղուց և թռչում աշտարակի ժամացույցի մեջ։ Հենց այդ ժամանակ խփում է կեսգիշերը, և մուրճի հարվածից գայլը դուրս է թռչում։ Այդ ժամանակ, ինչպես լինում է Մոխրոտի մասին հեքիաթում, նապաստակի կառքը վերածվում է դդումի, ձիերը՝ մկների, Կոշկավոր կատուն՝ սովորական կատվի, իսկ նապաստակը գայլից փախչում է դեպի անտառ, որտեղ թաքնվում է հավի ոտքերով խրճիթում։ Նրա հետևից վազում է գայլը և գոռում՝ «Նապաստա՛կ, նապաստա՛կ, որտե՞ղ ես»։ Կախարդական խնձորենին ասում է, թե իր խնձորն ուտելու դեպքում կիմանա։ Համտեսելով նրա պտուղները՝ գայլն ստանում է նապաստակի ականջներ, խոզի դունչ, ապա փղի կնճիթ։ Թրով կտրելով կախարդված ծառը և ստանալով իր նախկին տեսքը՝ նա փնտրում է նապաստակին, բայց նորից չի հասցնում ուտել նրան․ նապաստակը նվագում է կախարդական տավիղը, և գայլն ակամա սկսում է պարել՝ խնդրելով դադարեցնել նվագը։ Տանջելով գայլին՝ նապաստակը դուրս է ցատկում պատուհանից, Բաբա Յագայի կախարդական ցախավելը փոխարինում սովորականով և փախչում։ Այդ ժամանակ խրճիթ է մտնում զայրացած Բաբա Յագան։ Գայլը նրա ուշադրությունը շեղում է տավիղ նվագելով ու երգելով և փախչում՝ կախարդական ցախավելի փոխարեն վերցնելով սովորականը։
Թռչելու անհաջող փորձից հետո գայլն ընկնում է ծովը, և նրան նորից դուրս է քաշում ծերունին իր ուռկանով։ Վերջինս նրան խնդրում է իր պառավ կնոջը վերածել երիտասարդ գեղեցկուհու։ Գայլը քմծիծաղում է ու արտասանում կախարդական խոսքերը, բայց դրա փոխարեն ծերունու պալատը վերածվում է խրճիթի։ Զայրացած ծերունուց գայլը փախչում է անտառ, որտեղ ջուր է խմում կախարդված ջրափոսից ու վերածվում ուլիկի (այդ ժամանակ մոտակա ճահճի մոտ նստած է Ալյոնուշկան ու կանչում է իր եղբայր Իվանուշկային)։ Գորշ գայլը, որից սարսափած ուլիկը փորձում է ոստիկանություն կանչել, ուլիկին հարցնում է, թե չի տեսել նա արդյոք Կարմիր գլխարկին։ Երբ ուլիկը բացասական պատասխան է տալիս, Գորշ գայլը մի կողմ է նետում նրան, և ուլիկն ուշագնաց է լինում։ Նապաստակն անմահական ջուր է լցնում ուլիկի երեսին, որը վերածվում է գայլի։ Գայլն արթնանում է ծովափին, իսկ նրա մոտ կանգնած է նապաստակը, որը ջուր էր լցրել գայլի վրա, ինչի շնորհիվ նա գիտակցության էր եկել։ Գայլի նետած շիշը քանդում է գետաձիու շախմատի խաղաքարերի դասավորությունը, և վերջինս ձիու խաղաքարով հարվածում է գայլին, որը նմանվում է այդ խաղաքարին ու խրխնջում։ Ստանալով իր նախկին տեսքը՝ գայլը գրքում տեսնում է նապաստակի նկարն ու ասում․ «Դե՛, նապաստակ, դե՛, սպասիր»։
Ծանոթագրություններ
Կատեգորիա:Խորհրդային մուլտֆիլմեր Կատեգորիա:«Սոյուզմուլտֆիլմ» ստուդիայի մուլտֆիլմեր Կատեգորիա:Վյաչեսլավ Կոտյոնոչկինի մուլտֆիլմեր Կատեգորիա:1986 մուլտֆիլմեր Կատեգորիա:Դե, սպասիր
Խուան դե Էռերա
Խուան դե Էռերա, եղել է իսպանացի ճարտարապետ, մաթեմատիկոս և աշխարհագրագետ։
16-րդ դարի ամենահայտնի իսպանացի ճարտարապետներից մեկն է, Էռերան ներկայացրել է Իսպանական վերածննդի գագաթնակետը։ Նրա ճարտարապետական ոճը արտահայտվել է այնպիսի շենքերում, ինչպիսին է Սան Լորենսո դե Էլ Էսկորիալի վանքը։ Էռերիան ճարտարապետական ոճը կոչվել է նրա անունով և նա Ֆիլիպ II Հաբսբուրգի իսպանական կայսրության և նրա ավստրիացի հաջորդների ճարտարապետության ներկայացուցիչն է եղել։ Որպես վերածննդի շրջանի ճարտարապետ Էրրերան հետաքրքրվեց իր ժամանակի գիտության բոլոր ճյուղերով։ Նրա Discurso sobre la figura cúbica տալիս է մեզ կարևոր գիտելիքներ աշխարհագրության և մաթեմատիկայի վերաբերյալ։ Նա նաև մասնակցել է Կառլոս V կայսրի ռազմական արշավներին Գերմանիայում, Ֆլանդրիայում և Իտալիայում։
Կենսագրություն
Խուան դե Էռերան իր ճարտարապետական կարիերան սկսել է 1561 թվականին Առանխուեսի թագավորական պալատում։ 1562 թվականին նա նաև որոշ նկարներ է պատրաստել Libro del saber de astronomía գրքի համար։
Նա 1563 թվականին սկսեց աշխատել Ժուան Բաուտիստա դե Տոլեդոի ենթակայության տակ Էլ Էսկորիալի շինության մեջ։ Դե Տոլեդոյի մահից հետո 1567 թվականին Էռերան դարձավ աշխատությունների տնօրեն ճարտարապետ, ընդլայնելով ծրագիրը, կառուցելով մոնումենտալ արևմտյան ճակատ, կենտրոնական Basilica և Patio de los Evangelistas տաղավար, փոփոխելով շինարարական տեխնիկան և տանիքը։ Ստիլիստականորեն նա փոփոխեց ճակատի տեսքը և ներկայացրեց իր անձնական սթափ ոճը, համապատասխան Ֆիլիպ թագավորի ցանկությունների։ Նրա դիզայնի հիմնական բանալին տպավորիչ հորիզոնական միասնական կազմն է և գրանիտի օգտագործումը, խոշոր մակերեսով դասական պատվերների անտեսումն է։ Ներկայացված այս ոճը Իսպանական ճարտարապետության վրա ազդել է ավելին, քան մեկ դար առաջ  Էռերիան ոճով։ Վալյադոլիդի տաճարի ծրագիրը  և Ինդիաների գլխավոր արխիվը կառույցը նույնպես նախագծված են նրա կողմից։ Նա նաև Պլասա Մայորի իսկական դիզայներն է։
Ինչպես նշված է 1584 թվականի կամքի, իր գերեզմանատունը Մադրիդից տեղափոխվել է San Juan Bautista եկեղեցի, որը գտնվում է Կանտաբրիայի Մալիանո գյուղում։
Ծանոթագրություններ
Կատեգորիա:Իսպանացի ճարտարապետներ Կատեգորիա:Իսպանացի աշխարհագրագետներ
Կալաջուկ
Կալաջուկ, գյուղ Արևմտյան Հայաստանում, Վանի վիլայեթի Վանի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Արտաքին օտիտ
Արտաքին օտիտ, կամ լողորդի ականջ, արտաքին լսողական անցուղու բորբոքում ։ Այն հիմնականում արտահայտվում է ականջացավով, հազվադեպ դիտվում է լսողության իջեցում ։ Տիպիկ ախտանիշ է արտաքին ակաջի շարժման ժամանակ ցավը ։ Բարձր ջերմությունն արտահայտվում է ծանր դեպքերում ։
Արտաքին օտիտը կարող է լինել սուր (տևում է 6 շաբաթից պակաս) կամ քրոնիկ (տևում է 3 ամսից ավել) ։ Սուր դեպքերը տիպիկ են բակտերիալ ինֆեկցիաների դեպքում, քրոնիկ դեպքերը հաճախ դիտվում են ալերգիաների կամ աուտոիմուն հիվանդությունների ժամանակ ։ Արտաքին օտիտի հիմնական պատճառը բակտերիալ է։ Սուր դեպքերի առաջացման ռիսկի գործոններ են լողը, ականջի մաքրման ժամանակ առաջացող միկրոտրավմաները և այլ մաշկային խնդիրները, ինչպիսիք են փսորիազը և դերմատիտները , ականջակալների և ականջի խցանիկների օգտագործումը։ Դիաբետով հիվանդները չարորակ արտաքին օտիտի ծանր տարբերակի առաջացման ռիսկի խմբում են ։ Ախտորոշումը հենվում է գանգատների և ախտանիշերի հիման վրա ։ Արտաքին լսողական անցուղուց վերցված քսուքի ցանքսը կարող է օգնել քրոնիկ կամ ծանր դեպքերը հսկելու գործում ։
Սուր արտաքին օտիտի բուժումը ներառում է հակաբիոտիկային կաթիլներ ։ Ստերոիդ կաթիլները կարող են օգտագործվել որպես հավելյալ բուժման միջոց ։ Ցավի դեմ խորհուրդ է տրվում օգտագործել ՈՍՀԲ դեղորայք, օրինակ, իբուպրոֆեն ։ Սովորաբար լավացումը վրա է հասնում բուժումը սկսելուց հետո՝ օրերի ընթացքում ։ Քրոնիկ դեպքերի բուժուման մարտավարությունը կախված է առաջացման պատճառից ։
Արտաքին օտիտը դիտվում է տարեկան 1–3% մարդկանց մոտ, դեպքերի 95%-ը սուր են ։ Մարդկանց 10%-ը իրենց կյանքի տարբեր փուլերում առնչվում են արտաքին օտիտի հետ ։ Այն հաճախ դիտվում է 7-12 տարեկան երեխաների և մեծահասակների մոտ ։ Տղամարդկանց և կանանց մոտ արտաքին օտիտը դիտվում է հավասար հաճախականությամբ ։ Առավել հաճախ ախտահարվում են տաք և խոնավ կլիմայում ապրող մարդիկ ։
Ախտանիշեր
Ականջախեցու փափկությունը գերակշռող ախտանիշ է և ուղղակիորեն կապված է սուր արտաքին օտիտի ծանրության հետ ։ Այծիկի (արտաքին լողական անցուղու մուտքը պաշտպանող բարձրություն) սեղմման ժամանակ ուժգնացող ցավը նույնպես հանդիսանում է արտաքին օտիտի ախտորոշման կարևոր նշան։ Հիվանդը կարող է գանգատվել նաև ականջի այտուցից և քորից։ Երբ ականջի այտուցը լինում է արտահայտված, արտաքին օտիտը կարող է հանգեցնել կոնդուկտիվ տիպի ծանրալսության։ Արտաքին օտիտի ժամանակ առաջացող քորը կարող է ստիպել հիվանդին մատով կամ գործիքով քորել ականջը, որը կհանգեցնի մաշկի լրացուցիչ միկրոտրավմաների առաջացման և վիճակի առավել վատթարացման։
Պատճառներ
Մաշկի վնասումը և մանրէները, որոնք կարող են ախտահարել մաշկը, հանդիսանում են արտաքին օտիտի առաջացման հիմանական ռիսկի գործոնները։ Եթե մաշկը մաքուր է և չվնասված, պրոցեսը արող է զարգանալ, օրինակ, կեղտոտ ջրերում լողալու դեպքում։ Այնուամենայնիվ, եթե առկա են մաշկի քրոնիկ հիվանդագին վիճակներ, որոնք ախտահարում են արտաքին ականջի մաշկը, օրինակ, ատոպիկ դերմատիտը, սեբորեային դերմատիտը, փսորիազը, կերատինի արտադրության խանգարումները, կամ եթե առկա է տրավմայի հետևանքով առաջացած մաշկի վնասում, նույնիսկ այն բակտերիաները, որոնք նորմայում հանդիպում են արտաքին ականջի մաշկին, կարող են հանգեցնել արտաքին օտիտի բուռն ախտանիշների առաջացման ։
Արտաքին լսողական անցուղու սնկային ախտահարումները, որոնք անվանվում են օտոմիկոզներ, լինում են անախտանիշից մինչև ծայրահեղ ծանր։ Սնկերը կարող են լինել սապրոֆիտ, որի դեպքում ախտանիշներ չեն լինում և սունկը օրգանիզմի տիրոջ հետ գոյատևում է կոմենսալիզմի հիմունքով, և այս դեպքում միակ նշանը սնկի առկայությունն է ականջի քսուքում։ Եթե սունկը սկսում է ակտիվ բազմանալ, լսողական անցուղին պատվում է սնկային փառով, որը կարող է ճնշել անցուղու մաշկը և հարաճող ցավի հանգեցնել, մինչև այն ականջից չեն մաքրում կամ չեն օգտագործում հակասնկային դեղորայք։ Շատ հակաբակտերային ականջի կաթիլներ պարունակում են ստերոիդներ, որոնք ճնշում են լսողական անցուղու այտուցը և ցավը։ Ցավոք սրտի, նման կաթիլները սնկային ախտահարումը կարող եբ է՛լ ավելի վատթարացնել։ Այդ կաթիլների երկարատև օգտագործումը խթանում է լսողական անցուղում սների աճը։ Հակաբակտերիալ ականջի կաթիլները խորհուրդ է տրվում օգտագործել առավելագույնը 1 շաբաթ։ Օտոմիկոզը պատասխանում է բուժմանը դեպքերի 95% դեպքերում։
Լող
Աղտոտված ջրերում լողալը լողորդի ականջի առաջացման հիմնական պատճառն է, բայց այն կարող է առաջանալ նաև լողանալուց հետո լսողական անցուղում մնացած ջրից, հիմնականում խոնավ կլիմատի պայմաններում ։ Երկրատև լողալը կարող է հագեցնել անցուղու պատերի մաշկը, թուլացնելով դրա պաշտպանական ֆունկցիան․ այս դեպքում մաշկը ավելի շուտ է ենթակա վնասման, օրինակ, լողանալուց հետո ականջի բամբակյա փայտիկներով մաքրելու դեպքում։ Ոսկրային աճի հետևանքով լսողական անցուղու նեղացման (սերֆինգիստի ականջ) ժամանակ ականջի ծծումբը նույնպես կարող է հանգեցնել բորբոքման ։
Ականջի օտար մարմին
Նույնիսկ եթե ջրի հետ շփումը բացակայում է, ականջի բամբակյա փայտիկների կամ այլ փոքր գործիքների օգտագործումը բավարար է մաշկի վնասման և պրոցեսի զարգացման համար ։
Ինֆեկցիաներ
Դեպքերի մեծամասնությունում ախտահարումն առաջանում է կապտաթարախային ցուպիկի և ոսկեգույն ստաֆիլոկոկի ազեցությամբ, ավելի քիչ՝ գրամ-դրական և գրամ-բացասական տեսակներից ։ Սպիտակ կանդիդա և ասպերգիլուս տեսակի սնկերը հիմնական սնկային պաթոգեններն են այս ախտաբանական վիճակի առաջացման մեջ ։
Ախտորոշում
Ականջի դիտման ժամանակ (օտոսկոպիա) լողական անցուղին կարմրած և այտուցված է։ Անցուղու մաշկը կարող է լինել նաև էկզեմատոզ՝ մաշկի թեփոտումով։ Արտաքին ականջի շարժումը կամ շոշափումը ուժեղացնում են ցավը, և այս ախտանիշը կարևոր է ճիշտ ախտորոշման համար։ Ականջի առաջնային զննման ժամանակ դժվար է տեսնել թմբկաթաղանթը՝ անցուղու նեղացման կամ արտադրության առկայության պատճառով։ Արտադրության քսուքը կարող է հայտնաբերել իֆեկցիայի պատճառ ախտածին օրգանիզմը, սակայն այն ախտորոշման հիմք չի հանդիսանում։ Ծանր դեպքերում առկա է հետականջային շրջանի ավշային հանգույցների այտուց։
Որոշ դեպքերում վաղ փուլերում միակ նշանը կարող է լինել ականջային ծծումբի բացակայությունը։ Ծանր դեպքի բուժումից հետո կարող է պահանջվել մեկ շաբաթ, որպեսզի լսողական անցուղու տրամագիծը վերադառնա հին չափերին։
Դասակարգում
Ի տարբերություն քրոնիկ արտաքին օտիտի, սուր արտաքին օտիտը մեծապես բակտերիալ ինֆեկցիայի հետևանք է, առաջանում է հանկարծակի, արագորեն ծանրանում է և դառնում ցավոտ։ Լսողական անցուղին ունի հարուստ նյարդավորում, այսպիսով, ցավը կարող է ուժգին լինել և խանգարել գիշերային քունը։ Այտուցը կարող է ուղեկցվել ականջային ծծումբի և թարախի առկայությամբ, որը կարող է հանգեցնել լսողության իջեցման և կոնդուկտիվ ծանրալսության առաջացման։ Ծանր կամ չբուժված դեպքերում ինֆեկցիան կարող է տարածվել դեպի հարակից փափուկ հյուսվածքներ՝ հարականջային թքագեղձ և ստործնոտային հոդ ի կապաններ, դարձնելով ծամելը ցավոտ։ Արտաքին օտիտի թեթև ձևն այնքան տարածված է, որ որոշ քիթ-կոկորդ-ականջաբանների կարծիքով երկրագնդի շատ մարդիկ իրենց կյանքի ինչ որ փուլում կարող են առնչվել այս ախտաբանական վիճակի հետ։
Արտաքին լսողական անցուղու ոսկրային հատվածի մաշկը եզակի է․ այն անշարժ է, ամուր կապակցված է ոսկրին և ունի համարյա թղթի բարակություն։ Այս պատճառով այն նույնիսկ թեթև ֆիզիկական ուժի գործադրման արդյունքում հեշտությամբ կարող է վնասվել, պատռվել։ Լսողական անցուղու բորբոքումը սկսվում է ֆիզիկական վնասումից՝ հաճախ առաջացած ականջի բամբակյա փայտիկերով, գրիչի կափարիչով, բանալիով կամ այլ փոքր իրերով ինքնուրույն մաքրումից։ Սուր վիճակի այլ առաջացման պատճառ է ջրի հետ երկարատև շփումը կամ օդի արտահայտված խոնավությունը, ինչը խախտում է տեղային պաշտպանական ֆունկցիան, խթանելով բակտերաների բազմացումը, հանգեցնելով <<լողորդի ականջի>> առաջացման ։
Կանխարգելում
Սուր արտաքին օտիտի առաջացման կանխարգելման մարտավարությունը համանման է բուժման մարտավարությանը։
Համաձայն որոշ աղբյուրներ ,ի, ներականջային ականջակալների օգտագործումը չոր ականջում ամռանը կարող է լողորդի ականջի առաջացման պատճառ դառնալ, քանզի այն տաք և խոնավ միջավայր է ստեղծում անցուղու ներսում։ Ցանկալի է օգտագործել արտաականջային ականջակալներ այս վիճակից խուսափելու համար։
Դեղորայք
Լսողական անցուղու ախտահարումների ժամանակ արդյունավետ են թթվեցնող կամ չորացնող ագենտներ պարունակող լուծույթները, որոնք օգտագործվում են նաև այլ դեղոմիջոցների հետ կոմբինացված տարբերակով։ Արտաքին լսողական անցուղու սուր բորբոքման դեպքում քացախաթթվային լուծույթների օգտագործումը կարող է ցավոտ լինել։
Ականջի կաթիլները արտաքին օտիտիների բուժման հիմքն են։ Որոշները պարունակում են հակաբիոտիկներ, հակասնկային միջոցներ, որոշներն էլ ուղղված են լսողական անցուղու միջավայրը թթվեցնելուն՝ բակտերիալ աճի կանգի նպատակով։ Կաթիլներից որոշները պարունակում են հակաբորբոքային ստերոիդ միջոցներ, որոնք այտուցի, քորի, ցավի դեմ պայքարելու համար են։ Չնայած նրան,որ կա ապացույց, որ ստերոիդները կարճացնում են բուճման տևողությունը, դրանց երկարատև օգտագործումը կարող է հարուցել օտոմիկոզների առաջացում կամ դրանց տևողության երկարացում։
Օրալ հակաբիոտիկների օգտագործումն արդարացված չէ, քանի որ դրանց էֆեկտիվությունը արտաքին օտիտ հարուցող բակտերիայի դեմ ապացուցված չէ, և հարուցում են բազմաթիվ կողմնակի ազդեցություններ, օրինակ, օպորտունիստական ինֆեկցիայի առաջացում ։ Հակառակ սրան, տեղային ազդեցության դեղորայքի օգտագործումը ավելի էֆեկտիվ է ։ Օրալ հակաբակտերիալ դեղորայքի օգտագործումն արդարացված է պրոցեսի՝ հարակից փափուկ հյուսվածքներ տարածման դեպքում։
Չնայած սուր արտաքին օտիտը ադեկվատ բուժման դեպքում բարելավում է մի քանի օրվա ընթացքում, լսողության և ծծմբային գեղձերի ֆունկիայի վերադարձը կարող է պահանջել ևս մի քանի օր։ Բուժումից հետո ականջի ինքնամաքրման հատկությունը վերականգնվում է։ Ոչ լրիվ լավացման դեպքում ֆիզիկական կամ քիմիական չնչին վնասման դեպքում ախտանիշերը կարող են վերադառնալ։
Մաքրում
Լսողական անցուղուց ծծումբի, մաշկի թեփուկների, թարախի մաքրումն ապահովում է դեղորայքի՝ մաշկի հետ անմիջական շփումը և լավացման տևողության կարճացումը։ Անցուղու պատերի արտահայտված այտուցի դեպքում անցուղին կարող է ամբողջությամբ փակվել․ այս դեպքում կաթիլներն ուղղակի չեն կարող հասնել ախտահարման օջախ, այսպիսով, դրանց կիրառումը դառնում է անիմաստ։ Ականջաբանը այս դեպքում զգուշորեն դեպի ախտահարման օջախ է մտցնում դեղորայքով ներծծված խծուծը․ այն հետագայում նույնպես կարելի է ներծծել դեղորայքով ։ Այս խծուծը պահպանում են այնքան ժամանակ, մինչև անցուղու լուսանցքի մեծացումը, որպեսզի ականջի կաթիլի ներթափանցման համար բավարար լինի։ Հակաբիոտիկ պարունակող կաթիլներն օգտագործում են 4-7 օր։ Ականջը պետք չէ փակել։ Զարմանալի է, որ թմբկաթաղանթի ամբողջականությունը դեպքերի մեծ մասում չի խախտվում։ Վնասված թմբկաթաղանթի վրա որոշ ականջի կաթիլներ կաթեցնելուց հետո կարող է դիտվել ականջներում աղմուկ, գլխապտույտ, սրտխառնոց, նույնիսկ լսողության իջեցում։
Կանխատեսում
Արտաքին օտիտը լավ է պատասխանում ադեկվատ բուժմանը, սակայն բարձիթողի վիճակներում կարող են առաջանալ բարդություններ։ Մարդիկ, ում մոտ առկա է շաքարային դիաբետ, իմունային համակարգի խնդիրներ, ճառագայթային թերապիայի պատմություն, ավելի հակված են չարորակ արտաքին օտիտի առաջացմանը ։ Այս դեպքերում կարևոր է քիթ-կոկորդ-ականջաբանի կողմից մանրակրկիտ զննումը։
Սեն Ռեմի ան Բոս
Սեն Ռեմի ան Բոս (ֆրանս.՝ Saint-Rhémy-en-Bosses), կոմունա Իտալիայի Վալե դ'Աոստա մարզում։
Արտաքին օտիտ
Կանխատեսում
Բարդություններից են՝
Սեն Ռեմի ան Բոս
Բնակչությունը կազմում է 368 մարդ (2008 թվականի տվյալներով)։ Բնակչության խտությունը՝ 6 մարդ/կմ²։ Տարածքը՝ 65 կմ²։ Փոստային ինդեքս՝ 11010։ Հեռախոսային կոդ՝ 0165։
Արտաքին օտիտ
Կանխատեսում
Նեկրոզացնող արտաքին օտիտ
Սեն Ռեմի ան Բոս
Բնակավայրի հովանավոր է համարվում սուրբ Լեոնարդը։
Արտաքին օտիտ
Կանխատեսում
Նեկրոզացնող արտաքին օտիտը (չարորակ արտաքին օտիտ) հաճախ հանդիպում է դիաբետ ունեցող մեծահասակների մոտ, ովքեր չեն հսկում իրենց դիաբետը։ Ավելի քիչ հանդիպում է իմուն համակարգի ծանր ախտահարում ունեցող մարդկանց մոտ։ Սկսվելով լսողական անցուղում, պրոցեսը կարող է տարածվել դեպի ոսկրային հատված, այնուհետև տարածվելով դեպի հարակից փափուկ հյուսվածքներ։ Չախտորոշելու և չբուժելու դեպքում այն նույնիսկ կարող է տանել մահվան։ Այս բարդության ժամանակ առաջացող ցավից խանգարվում է քունը։ Այն չի անցնում նույնիսկ լսողական անցուղու այտուցի իջեցումից հետո։ Տարածվելու դեպքում կարող է հանգեցնել նաև գանգի հիմի օստեոմիելիտի, առաջացնելով գանգային նյարդերի կաթված։
Պատմություն
Չարորակ արտաքին օտիտը ավելի երկարատև և ծույլ ընթացք ունի, քան սովորական սուր արտաքին օտիտը։ Լսողական անցուղու հատակին կարող են առաջանալ գրանուլյացիաներ, հաճախ՝ ոսկրաաճառային միացմն հատվածում։ Պարադոքսալ կերպով, չարորակ արտաքին օտիտի վաղ նշաններն ավելի սակավ են լինում քան սովորական սուր արտաքին օտիտի դեպքում։ Ուշացած դեպքերում հարականջային շրջանի այտուցը կարող է գերակշռել անցուղու այտուցին։ Չնայած գանգի շրջանի ինֆեկցիաների դեպքում դիտվում է տենդ և լեյկոցիտոզ, չարորակ արտաքին օտիտի դեպքում ջերմության բարձրացում կամ սպիտակ բջիջների քանակի ավելացում կարող է չդիտվել։
Սեն Ռեմի ան Բոս
Արտաքին հղումներ
Կատեգորիա:Իտալիայի բնակավայրեր
Արտաքին օտիտ
Չարորակ արտաքին օտիտի բուժում
Բացի կապտաթարախային ցուպիկից, ախտահարող օրգանիզմը կարող է լինել սունկը։ Չարորակ արտաքին օտիտը և գանգի հիմի օստեոմիելիտը չեն ենթարկվում վիրահատական միջամտությանը, սակայն սրա միջոցով կարելի է ստանալ քսուքի ցանքս, հայտնաբերելու բուժման համար ավելի նախընտրելի հակաբիոտիկը։ Հաճախակի նշան է տարածված ցելյուլիտը՝ առանց աբսցեսի առաջացման։ Գանգի հիմի օստեոմիելիտը կարող է տարածվել դեպի քունքոսկրի ապառաժի ծայրը, կամ ավելի մոտ գանգի հիմին։ Հիպերբարիկ օքսիգենացիան հակաբիոտիկոթերապիան լրացնող միջոց է ։
Բարդություններ
Քանի որ գանգի հիմը ընդգրկվում է պրոցեսում, մոտիկ գտնվող գանգային նյարդերը և դրանց ճյուղերը, հատկապես դիմային և թափառող նյարդերը, կարող են ախտահարվել, առաջացնելով դեմքի պարալիզ կամ խռպոտություն, համապատասխանաբար ։ Եթե երկու հետադարձ նյարդերն ախտահարվում են, առաջանում է շնչառության դժվարացում, կարող է տրախեոտոմիայի կարիք լինել։ Գանգի հիմի օստեոմիելիտը պահանջում է չորրորդ սերնդի հակաբիոտիկներով երկարատև բուժում և ունի նշանակալի բարձր մահացության ցուցանիշ ։
Էպիդեմիոլոգիա
Արտաքին օտիտի հանդիպման հաճախականությունը բարձր է։ Նիդեռլանդներում գրանցվել է 1000 բնակչության մեջ 12-14 դեպք, իսկ Միացյալ Թագավորությունում դիտվել է 1% բնակչության ախտահարում 1 տարում ։
Պատմություն
1696 թվականին իրականացված <<Տեկտիտ պրոյեկտի>> ժամանակ դիտվել է արտաքին օտիտների մեծ քանակ ։ Այս կապակցությամբ ստեղծվել է <<Տեկտիտի լուծույթ>>, որը պարունակում է 15% տանինաթթու, 15% քացախաթթու, 50% իզոպրոպիլ ալկոհոլ կամ էթանոլ։
Արտաքին հղումներ
Կատեգորիա:Մանկաբուժություն Կատեգորիա:Մաշկային հիվանդություններ Կատեգորիա:Ականջի հիվանդություններ Կատեգորիա:Վնասվածքներ Կատեգորիա:2023 երիտասարդական ամառային վիքիճամբարի դասընթացի ժամանակ ստեղծված կամ բարելավված հոդվածներ
Գրացիելա Չիչիլինսկի
Գրացիելա Չիչիլինսկի (Graciela Chichilnisky, ), արգենտինական ծագումով ամերիկացի տնտեսագետ։
Կենսագրություն
Գրացիելա Չիչիլինսկին ծնվել է Բուենոս Այրեսում, ռուս հրեա ներգաղթյալների դուստր է։ Ռազմական հեղաշրջումից հետո արգենտինացի զինվորականները հուլիսի 29-ին բռնությամբ փակեցին Բուենոս Այրեսի համալսարանի գիտական ​​ֆակուլտետները, և նա Արգենտինայից մեկնեց Միացյալ Նահանգներ՝ Ֆորդի հիմնադրամի աջակցությամբ։ ԱՄՆ քաղաքացի է 1991 թվականից։ Սովորել է Լենգվոս Վիվասի ազգային ինստիտուտում (Բուենոս Այրես)։ Մագիստրոս է (1970) և երկու անգամ դոկտոր (մաթեմատիկա, 1971 և տնտեսական տեսություն, 1975) Կալիֆորնիայի համալսարանից (Բերքլի) ։
Գործունեություն
Գրացիելա Չիչիլինսկին դասավանդել է Հարվարդի և Կոլումբիայի համալսարաններում։ 1977 թվականից, եղել է պրոֆեսոր 1980 թվականից։ Հարվարդի համալսարանում հետդոկտորական պաշտոն ստանալուց հետո նա 1977 թվականին ընդունեց Կոլումբիայի համալսարանի դոցենտի պաշտոնը, 1979 թվականին ստանձնեց պաշտոնը այնտեղ, իսկ 1995-2008 թվականներին կոչվեց ՅՈՒՆԵՍԿՕ-ի մաթեմատիկայի և տնտեսագիտության պրոֆեսոր։ ։ 1985-86 թվականներին աշխատել է որպես միսիոներ պրոֆեսոր Professeur Missionaire Անտիլյան կղզիների և Գվիանայի համալսարանում  ։
Հետազոտություն
Չիչիլինսկին ավելի քան 17 գրքերի և ավելի քան 330 գիտահետազոտական աշխատանքների հեղինակ է։ 1980-1990-ականների ընթացքում Չիչիլինսկիի որոշ հետազոտություններ իրականացվել են մաթեմատիկական տնտեսագետ Ջեֆրի Հիլի հետ համագործակցությամբ, ով եղել է նրա գործընկերը Էսսեքսում և Կոլումբիայում։ 1994 թվականին Չիչիլինսկին դատի է տվել տնտեսագիտության երկու այլ դասախոսների՝ մեղադրելով նրանց իր գաղափարները գողանալու մեջ։ Չիչիլինսկիին հակընդդեմ հայց են ներկայացրել և հրաժարվել նրա հայցից։ 2000 թվականին Չիչիլինսկին դատի է տվել իր գործատուին՝ Կոլումբիայի համալսարանին մեղադրելով գենդերային խտրականության, վարձատրության անհավասարության և համալսարանի կողմից իր օժտված ամբիոնը ցրելու փորձերի մասին։ Վերջին հայցը լուծվել է 2008 թվականին չբացահայտված պայմաններով։ Ըստ Կոլումբիայի խոսնակի, «Չիչիլինիսկին ստորագրել է հայտարարություն, որ իր աշխատավարձը խտրական չի եղել»։
Արտաքին հղումներ
Կատեգորիա:Արգենտինացի տնտեսագետներ Կատեգորիա:Կոլումբիայի համալսարանի դասախոսներ Կատեգորիա:Ամերիկացի տնտեսագետներ Կատեգորիա:Ամերիկացի կին տնտեսագետներ Կատեգորիա:21-րդ դարի ամերիկացի կանայք Կատեգորիա:Ամերիկացի կին մաթեմատիկոսներ Կատեգորիա:Կոլումբիայի համալսարանի շրջանավարտներ Կատեգորիա:Արգենտինացի կին տնտեսագետներ Կատեգորիա:Բնօրինակում անաղբյուր հոդվածներ
Երկաթուղի
Երկաթուղի, ռելսային ուղիներով լոկոմոտիվային կամ մոտորավագոնային քարշի միջոցով բեռնատար և մարդատար փոխադրամիջոցի տեսակ։ Առաջացումը սերտորեն կապված է խոշոր, հատկապես լեռնահանքային արդյունաբերության զարգացման հետ։